**Howa Machinery, Ltd.** (豊和工業株式会社, *Hōwa Kōgyō Kabushiki-gaisha*) er en japansk produsent kjent for å lage skytevåpen, samt produkter som verktøymaskiner, feiemaskiner, vinduer og dører.

Historie
--------

Howa N-Type vevstol på utstilling ved Tokyo insitutt for teknologi.
Selskapet ble etablert i 1907 av Sakichi Toyoda under navnet **Toyoda's Loom Works, Ltd.** (豊田式織機株式会社, ***Toyoda's Loom Works, Ltd.***) og produserte veveutstyr. I 1932 begynt Toyoda-selskapet å produsere krigsmateriell. I 1941 ble Toyoda-selskapet slått sammen med Showa Heavy Industries (昭和重工業株式会社 etablert i 1936 for å produsere rifler, artilleriammunisjon og flydeler) og ble omdøpt til **Howa Heavy Industries, Ltd.** (豊和重工業株式会社, ***Howa Heavy Industries, Ltd.***). Selskapet endret til det nåværende navnet på slutten av andre verdenskrig og tok opp igjen produksjonen av tekstilmaskiner.

Våpenproduksjon
---------------

Howa har produsert en lang rekke skytevåpen til jakt, sportsskyting og militær bruk. Howa har også produsert og produserer komponenter for andre selskaper som Mossberg, Smith & Wesson og Weatherby.

#### Under andre verdenskrig

Fra 1940 var Howa sterkt involvert i den japanske våpenindustrien, og var involvert i produksjon av de berømte Arisaka-riflene, inkludert Type 99 riflen, deler av Type 38 riflen, artilleriskyts, flydeler, og ammunisjon. Mange av Howa-våpnene fra epoken rundt andre verdenskrig er svært ettertraktet blant samlere.

#### Etter andre verdenskrig

Howa produserte etter andre verdenskrig kopier av de amerikanske riflene M1 Garand og M1 carbine til bruk av de japanske selvforsvars-styrkene (JGSDF). Følgende våpen har blitt produsert for JGSDF:

* Howa Type 64.
* Howa Type 89.
* AR-18 (lisensprodusert for Armalite Inc.)
* Howa Type 96.
* Howa 84 Recoilless Rifle (lisensiert kopi av den svenske Carl Gustaf 84 mm RFK).
* 12.7 mm montasje for Type 60 rekylfri rifle.
* Bombekastermontasje for Type 96 bombekaster.

Tidlig på 1970-tallet produserte Howa AR-18- og AR-180-rifler under lisens fra amerikanske Armalite Inc. som ble markedsført mot ulike militære styrker. Statlige japanske restriksjoner på salg av våpen til utlandet gjorde imidlertid produksjonsvolumet for lite, slik at Howa ble tvunget til å avslutte produksjonen av AR-18/AR-180, som derfor ble flyttet tilbake til Armalite.

#### Modell 1500

Howa 1500 er en sylinderlåsrifle tilgjengelig i flere ulike pipe-konfigurasjoner.

#### Modell 1000

Smith & Wesson Model 1000-haglen som ble solgt på 1970- og 1980-tallet var designet og produsert av Howa.

*

Referanser
----------

1. ↑  Stephen Martin (16. juli 2014). *The Economics of Offsets: Defence Procurement and Coutertrade*. Taylor & Francis. s. 192. ISBN 978-1-317-83665-0.
2. 1 2 3  «Our History (Howa Machinery Firearms Dept.)».
3. ↑  David Westwood. *Rifles: An Illustrated History of Their Impact*. ABC-CLIO. ISBN 978-1-85109-401-1.
4. ↑  «Howa Type 64 7.62 mm automatic rifle (Japan), RIFLES». Arkivert fra originalen 16. september 2008. Besøkt 29. juli 2008.
5. ↑  «Howa Type 89 - Infantry Weapons». Besøkt 29. juli 2008.
6. ↑  «Exhibision (sic) of Equipments». Japanese Ground Self-Defense Forces. Arkivert fra originalen 13. mars 2012. Besøkt 16. februar 2012.
7. ↑
8. ↑  «The 5.56 X 45mm: 1967». Arkivert fra originalen 10. oktober 2008. Besøkt 27. januar 2009.
9. ↑  «The 5.56 X 45mm: 1968-1969». Arkivert fra originalen 10. oktober 2008. Besøkt 27. januar 2009.
10. ↑  «Legacy Sports' Howa Page». Legacy Sports. Arkivert fra originalen 26. desember 2008. Besøkt 27. januar 2009.
11. ↑  «Smith & Wesson Model 1000 Shotgun». *American Rifleman*. 19. juli 2010. Besøkt 19. juni 2020.

Eksterne lenker
---------------

 

* Offisiell hjemmeside (på japansk)
* Side om eldre Howa sylinderlås-rifler (på engelsk)

|  |  |
| --- | --- |
| Oppslagsverk/autoritetsdata | VIAF **·** NDL
 |